Hola veïns i veïnes,

Ens diem XXX, XXX i XXX, i som les noves inquilines dels pisos XXX, XXX i XXX. Vivim en aquests pisos amb les nostres famílies.

Portem molt de temps al barri i, per culpa de la crisi i la precarietat, ens hem vist amb la necessitat d’ocupar.
Som famílies molt tranquil·les i desitgem ser benvingudes a la finca per poder-hi viure amb harmonia amb la comunitat: ens agradaria que sàpiguen que estem aquí pel que necessitin i que poden comptar amb nosaltres per col·laborar en el que calgui, ja sigui donant un cop de mà en la neteja de l’escala o en altres àmbits.
Com probablement ja sabran aquesta finca és propietat d’XXX, una immobiliària que no dubta en expulsar les veïnes de les finques que compra per rehabilitar-ne els pisos i obtenir importants beneficis.
Comptem amb el suport del Sindicat de Barri del Poble Sec i aquesta és una acció que reivindiquem conjuntament, com a mesura de rebuig a les immobiliàries que especulen fent fora la gent dels seus pisos. Alhora és l’única opció que ens queda per tal de no quedar-nos al carrer.
Creiem que la solidaritat entre veïns i veïnes és l’única arma per aturar l’especulació immobiliària, aquest cop amb els preus dels lloguers, que estan patint els nostres barris, tota Barcelona i també vàries ciutats europees.
La nostra és una lluita per l’habitatge digne: en el nostre cas volem negociar un lloguer social que ens permeti regularitzar la nostra situació el més aviat possible.
Moltes gràcies per la seva atenció,

XXX, XXX, XXX i Sindicat de Barri del Poble Sec.